title: Rozhodnutie Európskeho parlamentu a Rady č. 20/2004/es z 8. decembra 2003, ktorým sa stanovuje všeobecný systém financovania opatrení spoločenstva na podporu spotrebiteľskej politiky na roky 2004 až 2007Text s významom pre EHP.

text:
Dôležité právne oznámenie

|

32004D0020

Úradný vestník L 005 , 09/01/2004 S. 0001 - 0007

		Rozhodnutie Európskeho parlamentu a Rady č. 20/2004/esz 8. decembra 2003,ktorým sa stanovuje všeobecný systém financovania opatrení spoločenstva na podporu spotrebiteľskej politiky na roky 2004 až 2007(Text s významom pre EHP)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 153,so zreteľom na návrh Komisie,so zreteľom na stanovisko Európskeho hospodárskeho a sociálneho výboru [1],konajúc v súlade s postupom stanoveným v článku 251 Zmluvy [2],keďže:(1) spotrebiteľská politika významne prispieva k dvom strategickým cieľom Komisie stanoveným v oznámení Komisie o strategických cieľoch na roky 2000 až 2005 pod názvom "Tvarovanie novej Európy" [3], konkrétne k podpore nového a hospodárskeho sociálneho programu modernizácie Európskej ekonomiky a k zabezpečeniu vyššej kvality života občanov Európy;(2) stratégia spotrebiteľskej politiky na roky 2002 až 2006 stanovuje tri kľúčové ciele. Tieto sa budú realizovať prostredníctvom opatrení zahrnutých do postupného programu, ktorý bude Komisia pravidelne prehodnocovať;(3) podľa cieľov a opatrení stratégie spotrebiteľskej politiky by sa malo riadiť prideľovanie financií na opatrenia realizované v rámci tohto systému. Okrem toho opatreniam určeným na začleňovanie spotrebiteľských záujmov do iných oblastí činnosti v súlade s článkom 153 Zmluvy by sa mala prideliť vysoká priorita spolu s tromi kľúčovými cieľmi stratégie spotrebiteľskej politiky;(4) v súlade so stratégiou spotrebiteľskej politiky by mala spotrebiteľskej politike v rámci tohto systému podliehať bezpečnosť služieb a nepotravinových výrobkov a ekonomické záujmy spotrebiteľov EÚ. Opatrenia súvisiace s bezpečnosťou potravín nepodliehajú tomuto systému;(5) podľa článku 2 Zmluvy o Európskej únii všeobecné ciele Európskej únie obsahujú dosiahnutie vyváženého a udržateľného rozvoja. V súlade s Johansburskou deklaráciou o udržateľnom rozvoji, s programom realizácie Svetového summitu o udržateľnom rozvoji a s Cardiffským procesom mali by sa prijať opatrenia na dosiahnutie udržateľného rozvoja;(6) tento systém by mal zabezpečiť opatrenia spoločenstva v súlade so zásadami podriadenosti stanovenými v článku 5 Zmluvy s cieľom podpory a vybudovania výkonnosti organizácií a orgánov, ktoré pracujú na podpore spotrebiteľských záujmov na úrovni spoločenstva, na národnej úrovni a na regionálnej úrovni;(7) okrem opatrení obsiahnutých v tomto systéme by mala Komisia zabezpečiť aj to, aby spotrebiteľské organizácie a iné relevantné mimovládne organizácie mohli prispievať k realizácii stratégie spotrebiteľskej politiky prostredníctvom svojej účasti na práci Európskej spotrebiteľskej poradnej skupiny ustanovenej rozhodnutím Komisie 2003/709/ES [4].(8) tento systém by mal zabezpečovať opatrenia prijímané spoločne Komisiou a jedným alebo viacerými členskými štátmi s cieľom realizácie cieľov spotrebiteľskej politiky.(9) je vo všeobecnom európskom záujme v zmysle článku 108 ods. 1 písm. b) nariadenia Rady (ES, Euratom) č. 1605/2002 z 25. júna 2002 o finančnom nariadení platnom pre všeobecný rozpočet Európskych spoločenstiev [5], ďalej len "finančné nariadenie", aby boli zdravotné, bezpečnostné a ekonomické záujmy spotrebiteľov, ako aj záujmy spotrebiteľov v oblasti vývoja noriem pre výrobky a služby, reprezentované na úrovni spoločenstva;(10) toto rozhodnutie stanovuje na celú dobu trvania platnosti tohto systému finančný rámec predstavujúci v zmysle bodu 33 Medziinštitucionálnej dohody zo 6. mája 1999 uzavretej medzi Európskym parlamentom, Radou a Komisiou o rozpočtovej disciplíne a zdokonalení zostavovania rozpočtu [6] prvoradú referenciu pre rozpočtový orgán v rámci pri zostavovaní ročného rozpočtu;(11) s cieľom zvýšenia efektívnosti a vplyvu opatrení európskych spotrebiteľských organizácií a spotrebiteľských organizácií zastupujúcich záujmy spotrebiteľov v oblasti vývoja noriem platných pre výrobky a služby na úrovni spoločenstva, môžu byť finančné príspevky oprávnených organizácií predmetom rámcových partnerských dohôd platných počas doby trvania tohto systému;(12) s cieľom zabezpečenia administratívnej účinnosti a efektívnosti a vplyvu špecifických projektov mali by sa výzvy na predkladanie špecifických projektov uverejňovať minimálne raz za dva roky, pričom by sa mala poskytnúť výpomoc do výšky maximálne 75 % hodnoty oprávnených výdavkov na realizáciu projektov;(13) Dohoda o Európskom hospodárskom priestore (ďalej len "Dohoda o EHP") stanovuje, že krajiny Európskeho združenia voľného obchodu zúčastnené na Európskom hospodárskom priestore (ďalej len "krajiny EZVO/EHP") by mali okrem iného posilňovať a rozširovať spoluprácu v rámci opatrení spoločenstva v oblasti ochrany spotrebiteľov;(14) tento všeobecný systém by mal byť otvorený účasti asociovaných krajín v súlade s podmienkami uvedenými v príslušných dvojstranných dohodách, ktoré stanovujú všeobecné zásady ich účasti na programoch spoločenstva;(15) s cieľom zvýšenia hodnoty a vplyvu tohto systému by sa malo vykonávať priebežné monitorovanie a pravidelné vyhodnocovanie prijatých opatrení s cieľom realizácie prípadných nevyhnutných úprav;(16) mali by sa prijať opatrenia nevyhnutné pre realizáciu tohto rozhodnutia v súlade s rozhodnutím Rady 1999/468/ES z 28. júna 1999, ktoré stanovuje postupy uplatňovania realizačných právomocí udelených Komisii [7];ROZHODLI TAKTO:Článok 1Rozsah platnosti1. Toto rozhodnutie ustanovuje všeobecný systém opatrení spoločenstva na podporu spotrebiteľskej politiky, ďalej len "systém", na obdobie uvedené v článku 5 ods. 12. Opatrenia, ktoré sa prijmú v rámci tohto systému, budú dopĺňať opatrenia prijaté členskými štátmi a v členských štátoch s cieľom ochrany zdravotných, bezpečnostných a ekonomických záujmov spotrebiteľov, s cieľom podpory ich práva na informácie a vzdelávanie a s cieľom organizovania sa kvôli ochrane svojich záujmov.Článok 2Oblasti pôsobnostiOpatrenia, ktoré sa prijmú v rámci tohto systému, sa budú týkať týchto špecifických oblastí:a) ochrana zdravia a bezpečnosti spotrebiteľov v súvislosti so službami a nepotravinovými výrobkami;b) ochrana ekonomických a právnych záujmov spotrebiteľov;c) podpora informovanosti a vzdelávania spotrebiteľov;d) podpora schopnosti spotrebiteľských organizácií prispievať k činnosti na európskej úrovni.Článok 3Ciele opatreníOpatrenia, ktoré sa prijmú v rámci tohto systému, budú pomáhať pri dosahovaní týchto všeobecných cieľov:a) vysoká všeobecná úroveň ochrany spotrebiteľov, predovšetkým prostredníctvom stanovenia spoločných pravidiel a postupov ochrany spotrebiteľov a prostredníctvom začlenenia záujmov spotrebiteľov do iných politík spoločenstva;b) efektívne presadzovanie pravidiel ochrany spotrebiteľov, predovšetkým prostredníctvom prieskumu trhov, administratívnej a výkonnej spolupráce, prístupu spotrebiteľov k informáciám o službách a nepotravinových výrobkoch a prostredníctvom prístupu spotrebiteľov k mechanizmom riešenia sťažností a sporov, ac) riadna účasť spotrebiteľských organizácií na vývoji spotrebiteľskej politiky a iných politík spoločenstva ovplyvňujúcich záujmy spotrebiteľov.Článok 4Typy opatrení1. Opatrenia, ktoré sa prijmú v rámci tohto systému, sú uvedené v prílohe a rozdelené podľa cieľov.2. Opatrenia 1 až 8, 11 až 15 a 19 priamo realizuje Komisia.3. Opatrenia 9 a 10 sú financované spoločne Komisiou a jedným alebo viacerými členskými štátmi alebo spoločenstvom a príslušnými orgánmi tretích krajín zúčastnených na základe článku 9.4. Opatrenia 16, 17 a 18 využívajú finančné príspevky spoločenstva.Článok 5Financovanie1. Finančný rámec na realizáciu tohto rozhodnutia v období od 1. januára 2004 do 31. decembra 2007 je stanovený na 72 miliónov EUR, z čoho 54 miliónov EUR bude pokrývať obdobie do 31. decembra 2006.2. Na obdobie nasledujúce po 31. decembri 2006 sa bude navrhovaná čiastka považovať za potvrdenú, ak bude v súlade s finančnými perspektívami platnými pre obdobie začínajúce v roku 2007.3. Ročné prídely financií bude schvaľovať rozpočtový orgán v rámci limitov finančných perspektív.Článok 6Finančný príspevok1. Príspevok spoločenstva na spoločné opatrenia 9 a 10 bude predstavovať v podstate 50 % celkových nákladov na opatrenie, ale v žiadnom prípade nie viac ako 70 %. Komisia jednoznačne určí, ktoré spoločné opatrenia budú mať nárok na finančný príspevok väčší ako 50 %.2. Finančné príspevky na opatrenie 16 neprekročia 50 % výdavkov na realizáciu oprávnených činností.3. Finančné príspevky na opatrenie 17 neprekročia 95 % výdavkov na realizáciu oprávnených činností.4. Obnovené finančné príspevky na opatrenia 16 a 17 pre oprávnené organizácie, ktoré v predchádzajúcom roku dokázali, že aktívne a efektívne zastupujú záujmy spotrebiteľov, nebudú podliehať pravidlu postupného zvyšovania.5. Finančné príspevky na opatrenie 18 budú predstavovať v podstate 50 % oprávnených výdavkov na realizáciu projektu, ale v žiadnom prípade nie viac ako 75 %. Komisia jednoznačne určí, ktoré špecifické projekty budú mať nárok na finančný príspevok väčší ako 50 %.Článok 7Oprávnené subjekty1. Finančné príspevky na spoločné opatrenia 9 a 10 sa môžu poskytovať verejnému orgánu alebo neziskovej organizácii určenej členským štátom alebo príslušnému orgánu schválenému Komisiou.2. Finančné príspevky na opatrenie 16 sa môžu poskytovať európskym spotrebiteľským organizáciám, ktoré:a) sú mimovládne, neziskové, nezávislé od priemyselných, komerčných a podnikateľských alebo iných konfliktných záujmov a medzi ich prvoradé ciele a činnosti patrí podpora a ochrana zdravotných, bezpečnostných a ekonomických záujmov spotrebiteľov v spoločenstve;b) boli poverené zastupovaním záujmov spotrebiteľov na úrovni spoločenstva národnými spotrebiteľskými organizáciami minimálne v polovici členských štátov, ktoré v súlade s národnými pravidlami alebo postupmi zastupujú spotrebiteľov a sú aktívne na regionálnej alebo národnej úrovni, ac) predložili Komisii uspokojivé správy o ich členstve, vnútorných pravidlách a zdrojoch financovania.3. Finančné príspevky na opatrenie 17 sa môžu poskytovať európskym spotrebiteľským organizáciám, ktoré:a) sú mimovládne, neziskové, nezávislé od priemyselných, komerčných a podnikateľských alebo iných konfliktných záujmov a medzi ich prvoradé ciele a činnosti patrí zastupovanie záujmov spotrebiteľov v procese štandardizácie na úrovni spoločenstva, ab) boli poverené minimálne dvomi tretinami členských štátov zastupovaním záujmov spotrebiteľov na úrovni spoločenstva:- orgánmi, ktoré v súlade s národnými pravidlami alebo postupmi reprezentujú národné spotrebiteľské organizácie v členských štátoch, alebo- v prípade neexistencie takýchto orgánov, národnými spotrebiteľskými organizáciami v členských štátoch, ktoré v súlade s národnými pravidlami alebo postupmi reprezentujú spotrebiteľov a sú aktívne na národnej úrovni.4. Finančné príspevky na opatrenie 18 sa môžu poskytovať ktorejkoľvek právnickej osobe alebo združeniu právnických osôb, vrátane vhodných nezávislých verejných orgánov a regionálnych spotrebiteľských organizácií, ktoré konajú nezávisle od priemyslu a obchodu a ktoré sú v skutočnosti zodpovedné za realizáciu projektov.Článok 8VylúčeniaŽiadatelia alebo uchádzači o verejnú ponuku a zhotovitelia, o ktorých sa zistí, že sa previnili nepravdivými vyhláseniami alebo že závažným spôsobom porušili svoje zmluvné záväzky, budú vylúčení z možnosti prideľovania ďalších zmlúv podľa článku 96 finančného nariadenia.Článok 9Účasť tretích krajínSystém bude otvorený účasti:a) krajín EZVO/EHP v súlade s podmienkami stanovenými v Dohode o EHP;b) asociovaných krajín v súlade s podmienkami uvedenými v príslušných dvojstranných dohodách stanovujúcich všeobecné zásady ich účasti na programoch spoločenstva.Článok 10Zhoda a doplnkovosť1. Komisia zabezpečí, aby opatrenia realizované v rámci tohto systému boli v zhode so stratégiou spotrebiteľskej politiky.2. Komisia zabezpečí, aby opatrenia realizované v rámci tohto systému boli v zhode s ostatnými programami a iniciatívami spoločenstva a aby sa vzájomne dopĺňali.Článok 11Pracovný programKomisia prijme ročný pracovný program vrátane:a) priorít opatrení v rámci jednotlivých cieľov;b) rozdelenia ročného rozpočtu medzi jednotlivé typy opatrení uvedené v článku 4;c) časového harmonogramu vyhlásení verejných súťaží, spoločných opatrení a výziev na predkladanie návrhov;d) v prípade výziev na predkladanie návrhov, vrátane kritérií výberu a prideľovania zmlúv pre opatrenia 16, 17 a 18, kritérií pre poskytovanie finančných príspevkov vyšších ako 50 % pre opatrenie 18 a približnej čiastky vyčlenenej pre jednotlivé výzvy na predkladanie návrhov, a to v súlade s príslušnými ustanoveniami finančného nariadenia a v maximálnom možnom rozsahu zohľadňujúc potrebu stanoviť jednoduché administratívne požiadavky, predovšetkým v prípade malých čiastok finančných príspevkov na špecifické projekty.Článok 12Uverejňovanie a postupy1. Komisia uverejní v Úradnom vestníku Európskej únie a na internetovej stránke Komisie:a) výzvu na predkladanie návrhov na opatrenia 16 a 17, ab) výzvu na predkladanie návrhov na opatrenie 18 s popisom priorít opatrenia, ktoré sa má zrealizovať, a to minimálne raz za dva roky.2. V prvej etape procesu hodnotenia žiadostí o finančné príspevky bude Komisia informovať žiadateľov, ktorí nie sú oprávnení alebo ktorých žiadosť neposkytuje informácie potrebné na overenie súladu žiadosti s výberovými kritériami, o príslušnej skutočnosti.3. V priebehu troch mesiacov od konečného termínu pre predkladanie žiadostí Komisia rozhodne o pridelení finančných príspevkov pre opatrenia 16, 17 a 18.4. Každý rok sa bude na internetovej stránke Komisie uverejňovať zoznam príjemcov finančných príspevkov a zoznam opatrení financovaných v rámci tohto systému, spolu s uvedením príslušných čiastok.Článok 13Monitorovanie a hodnotenie1. Komisia zabezpečí efektívne a pravidelné monitorovanie opatrení realizovaných v rámci tohto systému a do 31. decembra 2005 predloží Európskemu parlamentu a Rade priebežnú správu o realizácii tohto systému. Komisia bude každý rok informovať Európsky parlament, ak rozhodovací postup týkajúci sa žiadostí o opatrenia 16, 17 a 18 prekročí trojmesačnú lehotu stanovenú v článku 12 ods. 32. Komisia predloží Európskemu parlamentu a Komisii hodnotiacu správu opatrení realizovaných v rámci tohto systému pred podaním návrhu o jeho možné obnovenie, ale v každom prípade najneskôr do 31. decembra 2007.Článok 14Realizácia opatrení1. Komisia bude zodpovedná za riadenie a realizáciu tohto rozhodnutia v súlade s finančným nariadením.2. Opatrenia uvedené v článku 4 ods. 3 a 4 a v článku 11 sa zrealizujú v súlade s postupom uvedeným v článku 15 ods. 2Článok 15Výbor1. Komisii bude pomáhať výbor.2. V prípade odkazu na tento odsek budú sa články 3 a 7 rozhodnutia 1999/468/ES uplatňovať so zohľadnením ustanovení jeho článku 8.3. Výbor prijme svoj rokovací poriadok.Článok 16Nadobudnutie účinnostiTáto smernica nadobúda účinnosť tretí deň po jej uverejnení v Úradnom vestníku Európskej únie.V Bruseli 8. decembra 2003Za Európsky parlamentpredsedaP. CoxZa RadupredsedaF. Frattini[1] Ú. v. ES C 234, 30.9.2003, s. 86.[2] Stanovisko Európskeho parlamentu z 24. septembra 2003 (ešte neuverejnené v Úradnom vestníku) a rozhodnutie Rady z 1. decembra 2003.[3] Ú. v. ES C 81, 21.3.2000, s. 1.[4] Ú. v. ES L 258, 10.10.2003, s. 35.[5] Ú. v. ES L 248, 16.9.2002, s. 1.[6] Ú. v. ES C 172, 18.6.1999, s. 1. Dohoda zmenená a doplnení rozhodnutím Európskeho parlamentu a Rady 2003/429/ES (Ú. v. ES L 147, 14.6.2003, s. 25).[7] Ú. v. ES L 184, 17.7.1999, s. 23.--------------------------------------------------PRÍLOHAOPATRENIA, NA KTORÉ ODKAZUJE ČLÁNOK 4, ROZDELENÉ PODĽA CIEĽOVCieľ a): Vysoká všeobecná úroveň ochrany spotrebiteľovOpatrenie 1: Vedecké poradenstvo, analýza rizík, vrátane komparatívneho hodnotenia a hodnotenia rizika redukcie možností týkajúcich sa zdravia a bezpečnosti spotrebiteľov v súvislosti s nepotravinovými výrobkami a službami.Opatrenie 2: Príprava legislatívnych a iných regulačných iniciatív a podpora samoregulačných iniciatív, vrátane okrem iného:2.1. komparatívnej analýzy trhov a regulačných systémov2.2. právnických a technických posudkov o vývoji politiky bezpečnosti služieb2.3. technických posudkov o vývoji štandardizačných predpisov o výrobkoch a službách2.4. právnických a technických posudkov o vývoji politiky ekonomických záujmov spotrebiteľov2.5. porád s nezúčastnenými osobami a odborníkmi.Opatrenie 3: Monitorovanie a hodnotenie vývoja trhov vplývajúceho na ekonomické a iné záujmy spotrebiteľov, okrem iného vrátane cenových prieskumov, zásob, analýzy sťažností spotrebiteľov a prieskumu zmien v štruktúre trhov.Opatrenie 4: Zhromažďovanie a výmena údajov a informácií, ktoré poskytujú dôkazy pre rozvoj spotrebiteľskej politiky a pre začlenenie záujmov spotrebiteľov do iných politík EÚ, okrem iného vrátane prieskumov postojov spotrebiteľov a podnikateľov, zhromažďovania a analýzy štatistických a iných relevantných údajov.Cieľ b): Efektívne presadzovanie pravidiel na ochranu spotrebiteľovOpatrenie 5: Koordinácia dozoru a výkonných opatrení, okrem iného vrátane:5.1. vývoja nástrojov IT (napríklad databáz, informačných a komunikačných systémov) s cieľom spolupráce v oblasti presadzovania pravidiel5.2. školení, seminárov a výmeny pracovníkov pre spoločné opatrenia v tejto oblasti5.3. plánovania a prípravy spoločných opatrení v tejto oblasti5.4. riadenia spoločných opatrení v tejto oblasti.Opatrenie 6: Vývoj jednoducho a verejne prístupných databáz týkajúcich sa uplatňovania precedenčného práva na práva spotrebiteľov vychádzajúc z legislatívy spoločenstva o ochrane spotrebiteľov, vrátane kompletizácie a zdokonalenia databázy nečestných zmluvných podmienok.Opatrenie 7: Monitorovanie a hodnotenie bezpečnosti nepotravinových výrobkov a služieb, okrem iného vrátane:7.1. posilnenia a rozšírenia rozsahu výstražného systému RAPEX, zohľadňujúc výmenu informácií o prieskume vývoja trhu7.2. technických analýz výstražných oznamov7.3. zhromažďovania a hodnotenia údajov o rizikách, ktoré predstavujú špecifické spotrebné výrobky a služby7.4. vývoja bezpečnostnej siete spotrebných výrobkov na základe smernice 2001/95/ES [1].Opatrenie 8: Monitorovanie fungovania alternatívnych systémov, predovšetkým on-line systémov, na riešenie sporov a hodnotenie ich účinkov a ich efektívnosti pri riešení cezhraničných sťažností a sporov, ako aj technická výpomoc pre ďalší vývoj systému Európskej mimosúdnej siete.patrenie 9: O (Spoločné opatrenie) Finančné príspevky pre verejné orgány a neziskové organizácie vytvárajúce sieť spoločenstva, ktorá poskytuje informácie a výpomoc spotrebiteľom pri uplatňovaní svojich práv a pri získavaní prístupu k primeranému riešeniu sporov (Európska sieť spotrebiteľských stredísk a strediská výmeny informácií Európskej mimosúdnej siete), podľa podmienok stanovených v článku 7 ods. 1Opatrenie 10: (Spoločné opatrenie) Finančné príspevky na špecifické spoločné opatrenia týkajúce sa dozoru a presadzovania pravidiel na zlepšenie administratívnej a výkonnej spolupráce na legislatíve spoločenstva o ochrane spotrebiteľov, vrátane smernice o všeobecnej bezpečnosti výrobkov, a na iné opatrenia súvisiace s administratívnou spoluprácou, podľa podmienok stanovených v článku 7 ods. 1Cieľ c): Náležitá účasť spotrebiteľských organizácií na politikách EÚOpatrenie 11: Zabezpečenie špecifických technických a právnických posudkov pre spotrebiteľské organizácie s cieľom podpory ich účasti a vstupu do konzultačných procesov o legislatívnych a nelegislatívnych politických iniciatívach spoločenstva v príslušných politických oblastiach, napríklad v oblasti politiky vnútorných trhov, služieb všeobecného záujmu a 10-ročného rámcového programu udržateľnej výroby a spotreby, ako aj s cieľom podpory ich príspevku k sledovaniu trhov.Opatrenie 12: Zastupovanie záujmov európskych spotrebiteľov na medzinárodných fórach, vrátane medzinárodných štandardizačných orgánov a medzinárodných obchodných organizácií.Opatrenie 13: Školenia pracovníkov regionálnych, národných a európskych spotrebiteľských organizácií a iné opatrenia na zvyšovanie výkonnosti, vrátane kurzov zameraných na vývoj projektov a na aplikačné projektové postupy, internetového fóra o špecifických projektoch, porád a stretnutí na podporu spolupráce na projektoch.Opatrenie 14: Informačné opatrenia o právach spotrebiteľov na základe legislatívy o ochrane spotrebiteľov a iných opatrení spoločenstva týkajúcich sa ochrany spotrebiteľov, predovšetkým v nových členských štátoch, v spolupráci s ich spotrebiteľskými organizáciami.Opatrenie 15: Vzdelávanie spotrebiteľov, vrátane opatrení zameraných na mladých spotrebiteľov, a vývoj on-line interaktívnych nástrojov vzdelávania spotrebiteľov o právach spotrebiteľov na vnútornom trhu a pri cezhraničných transakciách.Opatrenie 16: Finančné príspevky na fungovanie európskych spotrebiteľských organizácií, podľa podmienok stanovených v článku 7 ods. 2Opatrenie 17: Finančné príspevky na fungovanie európskych spotrebiteľských organizácií zastupujúcich záujmy spotrebiteľov v oblasti vývoja noriem pre výrobky a služby na úrovni spoločenstva, podľa podmienok stanovených v článku 7 ods. 3Ciele a), b) a c):Opatrenie 18: Finančné príspevky na špecifické projekty na úrovni spoločenstva alebo na národnej úrovni na podporu cieľov spotrebiteľskej politiky definovaných v článku 3, podľa podmienok stanovených v článku 7 ods. 4, okrem iného vrátame finančných príspevkov na:- špecifické projekty realizované spotrebiteľskými organizáciami s cieľom urýchliť efektívnu implementáciu acquis communautaire o ochrane spotrebiteľov v nových členských štátoch,- špecifické projekty podporujúce cezhraničnú výmenu informácií a najlepších postupov týkajúcich sa začleňovania práv spotrebiteľov do ostatných politík.Opatrenie 19: Hodnotenie opatrení zrealizovaných v rámci tohto systému.[1] Smernica Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (Ú. v. ES L 11, 15.1.2002, s. 4).--------------------------------------------------


title: 2010/383/: Rozhodnutie Rady z  29. júna 2010 o pozícii, ktorú má Európska únia zaujať v Spoločnom výbore EHP v súvislosti so zmenou a doplnením protokolu 31 k Dohode o EHP o spolupráci v špecifických oblastiach mimo štyroch slobôd (rozpočtové položky)

text:
               10.7.2010

               SK

               Úradný vestník Európskej únie

               L 175/34

         ROZHODNUTIE RADY
   z 29. júna 2010
   o pozícii, ktorú má Európska únia zaujať v Spoločnom výbore EHP v súvislosti so zmenou a doplnením protokolu 31 k Dohode o EHP o spolupráci v špecifických oblastiach mimo štyroch slobôd (rozpočtové položky)
   (2010/383/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä jej článok 114 a článok 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Protokol 31 k Dohode o EHP obsahuje osobitné ustanovenia o spolupráci v oblastiach mimo štyroch slobôd medzi Európskou úniou a štátmi EZVO, ktoré sú členmi EHP.

               (2)

               Je vhodné pokračovať v spolupráci zmluvných strán dohody na činnostiach Únie financovaných zo všeobecného rozpočtu Únie v oblasti zavádzania, fungovania a rozvoja vnútorného trhu aj po 31. decembri 2009. Týka sa to týchto rozpočtových položiek:
               12 01 04 01 Zavedenie a rozvoj vnútorného trhu – Výdavky na administratívne riadenie.
               12 02 01 Budovanie a rozvoj vnútorného trhu.
               02 03 01 Fungovanie a rozvoj vnútorného trhu osobitne v oblastiach oznamovania, vydávania osvedčení a odvetvovej aproximácie.
               02 01 04 01 Fungovanie a rozvoj vnútorného trhu najmä v oblastiach oznamovania, vydávania osvedčení a odvetvovej aproximácie – Výdavky na administratívne riadenie

               (3)

               Protokol 31 k Dohode o EHP by sa preto mal zodpovedajúcim spôsobom zmeniť a doplniť. Je vhodné stanoviť pozíciu, ktorú má Únia zaujať v Spoločnom výbore EHP,

         PRIJALA TOTO ROZHODNUTIE:
   Jediný článok
   Pozícia, ktorú má Európska únia prijať v Spoločnom výbore EHP v súvislosti s plánovanou zmenou a doplnením protokolu 31 k Dohode o EHP o spolupráci v špecifických oblastiach mimo štyroch slobôd, je, že sa má schváliť návrh rozhodnutia Spoločného výboru EHP, ktorý je pripojený k tomuto rozhodnutiu.

      V Luxemburgu 29. júna 2010

            Za Radu

            predsedníčka

         E. ESPINOSA

      (1)  Ú. v. ES L 305, 30.11.1994, s. 6.

      PRÍLOHA

         NÁVRH
         ROZHODNUTIE SPOLOČNÉHO VÝBORU EHP
         č.
         z,
         ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,
         keďže:

                     (1)

                     Protokol 31 k dohode bol zmenený a doplnený rozhodnutím Spoločného výboru EHP č. 93/2009 z 3. júla 2009 (1).

                     (2)

                     Je vhodné pokračovať v spolupráci zmluvných strán dohody na činnostiach Únie financovaných zo všeobecného rozpočtu Únie v oblasti zavádzania, fungovania a rozvoja vnútorného trhu.

                     (3)

                     Protokol 31 k dohode by sa mal preto zmeniť a doplniť, aby sa v tejto rozšírenej spolupráci mohlo pokračovať po 31. decembri 2009,

               PRIJAL TOTO ROZHODNUTIE:
         Článok 1
         Článok 7 protokolu 31 k dohode sa týmto mení a dopĺňa takto:

                     1.

                     Slová „roky 2004, 2005, 2006, 2007, 2008 a 2009“ v odseku 6 sa nahrádzajú slovami „roky 2004, 2005, 2006, 2007, 2008, 2009 a 2010“.

                     2.

                     Slová „roky 2006, 2007, 2008 a 2009“ v odseku 7 sa nahrádzajú slovami „roky 2006, 2007, 2008, 2009 a 2010“.

                     3.

                     Slová „roky 2008 a 2009“ v odseku 8 sa nahrádzajú slovami „roky 2008, 2009 a 2010“.

               Článok 2
         Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody (2).
         Uplatňuje sa od 1. januára 2010.
         Článok 3
         Toto rozhodnutie sa uverejní v oddieli EHP Úradného vestníka Európskej únie a v dodatku EHP k Úradnému vestníku Európskej únie.

            V Bruseli

                  Za Spoločný výbor EHP

                  predseda

                  Tajomníci

                  Spoločného výboru EHP

         (1)  Ú. v. EÚ L 277, 22.10.2009, s. 49.

         (2)  [Ústavné požiadavky neboli oznámené.] [Ústavné požiadavky boli oznámené.].


title: 2005/861/ES: Rozhodnutie Rady z  24. novembra 2005 , ktorým sa vymenúva náhradník Výboru regiónov

text:
               3.12.2005

               SK

               Úradný vestník Európskej únie

               L 317/18

      ROZHODNUTIE RADY

   z 24. novembra 2005,
   ktorým sa vymenúva náhradník Výboru regiónov
   (2005/861/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh holandskej vlády,
   keďže:

               (1)

               Rada prijala 22. januára 2002 rozhodnutie 2002/60/ES, ktorým sa vymenúvajú členovia a náhradníci Výboru regiónov na obdobie od 26. januára 2002 do 25. januára 2006 (1).

               (2)

               V dôsledku odstúpenia pána G. Ph. HUFFNAGELA sa uvoľnilo jedno miesto člena Výboru regiónov,

         ROZHODLA TAKTO:
   Článok 1
   Do Výboru regiónov sa na zvyšný čas funkčného obdobia, ktoré trvá do 25. januára 2006, vymenúva za náhradníčku:
   pani L. J. GRIFFITH
   „Wethouder“ v Amsterdame
   ako náhrada za pána G. Ph. HUFFNAGELA.
   Článok 2
   Toto rozhodnutie sa uverejní v Úradnom vestníku Európskej únie.
   Nadobúda účinnosť dňom jeho prijatia.

      V Bruseli 24. novembra 2005

            Za Radu

            predseda

         I. LEWIS

      (1)  Ú. v. ES L 24, 26.1.2002, s. 38.


title: 2005/577/,: Rozhodnutie Rady z 22. júla 2005, ktorým sa vymenúvajú sudcovia Súdu pre verejnú službu Európskej únie

text:
               28.7.2005

               SK

               Úradný vestník Európskej únie

               L 197/28

      ROZHODNUTIE RADY

   z 22. júla 2005,
   ktorým sa vymenúvajú sudcovia Súdu pre verejnú službu Európskej únie
   (2005/577/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 225a,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 140b,
   so zreteľom na rozhodnutie Rady 2004/752/ES, Euratom z 2. novembra 2004, ktorým sa zriaďuje Súd pre verejnú službu Európskej únie (1), a najmä na jeho článok 3 ods. 1,
   keďže:

               (1)

               Súd pre verejnú službu Európskej únie bol zriadený rozhodnutím Rady 2004/752/ES, Euratom na základe článkov 225a a 245 Zmluvy o ES a článkov 140b a 160 Zmluvy o Euratom. Týmto rozhodnutím sa na tento účel doplnila príloha k Protokolu o štatúte Súdneho dvora (ďalej len „príloha I k štatútu Súdneho dvora“).

               (2)

               Článok 3 prílohy I k štatútu Súdneho dvora stanovuje:

                           „1.

                        Sudcovia sú vymenovaní Radou, ktorá po porade s výborom uvedeným v tomto článku rozhoduje v súlade so štvrtým pododsekom článku 225a Zmluvy o ES a štvrtým pododsekom článku 140b Zmluvy o Euratom. Pri vymenovaní sudcov dbá Rada na vyrovnané zloženie súdu na čo možno najširšom zemepisnom základe spomedzi štátnych príslušníkov členských štátov a s ohľadom na zastúpenie vnútroštátnych právnych systémov.

                           2.

                        Každá osoba, ktorá je občanom únie a spĺňa podmienky uvedené v štvrtom pododseku článku 225a Zmluvy o ES a v štvrtom pododseku článku 140b Zmluvy o Euratom, môže predložiť svoju kandidatúru. Rada na základe odporúčania Súdneho dvora kvalifikovanou väčšinou stanoví podmienky a podrobnosti pre predkladanie a vybavovanie kandidatúr.

                           3.

                        Zriaďuje sa výbor zložený zo siedmich členov vybratých spomedzi bývalých členov Súdneho dvora a Súdu prvého stupňa a z právnikov, ktorí sú uznávanými odborníkmi. Rada na odporúčanie predsedu Súdneho dvora rozhoduje kvalifikovanou väčšinou o vymenovaní členov výboru a pravidlách jeho fungovania.

                           4.

                        Výbor sa vyjadruje k vhodnosti kandidátov na výkon funkcie sudcu Súdu pre verejnú službu. Výbor pripojí k svojmu stanovisku zoznam kandidátov s najvhodnejšou skúsenosťou na vysokej úrovni. Takýto zoznam musí obsahovať počet kandidátov zodpovedajúci najmenej dvojnásobku sudcov, ktorých má Rada vymenovať.“

               (3)

               Rada svojím rozhodnutím 2005/150/ES, Euratom (2) stanovila podmienky a spôsoby upravujúce predkladanie a preskúmanie prihlášok na účely vymenovania sudcov Súdu pre verejnú službu tak, ako to ustanovuje článok 3 ods. 2 prílohy I k štatútu Súdneho dvora.

               (4)

               Rada svojím rozhodnutím č. 2005/49/ES, Euratom (3) stanovila pravidlá upravujúce činnosť výboru uvedeného v článku 3 ods. 3 prílohy I Protokolu o štatúte Súdneho dvora.

               (5)

               Rada svojím rozhodnutím č. 2005/151/ES, Euratom (4) vymenovala členov výboru uvedeného v článku 3 ods. 3 prílohy I Protokolu o štatúte Súdneho dvora.

               (6)

               Verejné výberové konanie na vymenovanie sudcov Súdu pre verejnú službu bolo uverejnené 23. februára 2005 (Ú. v. EÚ C 47 A, s. 1) s konečným termínom na predloženie prihlášok do 15. apríla 2005. Prihlásilo sa dvesto štyridsaťtri kandidátov.

               (7)

               Výbor zriadený článkom 3 ods. 3 prílohy I k štatútu Súdneho dvora niekoľkokrát zasadal v máji a júni 2005. Výsledkom jeho prác bolo formulovanie stanoviska a zostavenie zoznamu, ktoré sú uvedené v článku 3 ods. 4 prílohy I k štatútu Súdneho dvora. Na zozname sa nachádzajú štrnásti kandidáti.

               (8)

               V súlade so štvrtým pododsekom článku 225a Zmluvy o ES a štvrtým pododsekom článku 140b Zmluvy o Euratom sudcov Súdu pre verejnú službu vymenúva Rada.

               (9)

               Je preto potrebné vymenovať sedem osôb z osôb, ktoré sa nachádzajú na uvedenom zozname, pričom sa dbá na vyrovnané zloženie súdu na čo možno najširšom zemepisnom základe spomedzi štátnych príslušníkov členských štátov a s ohľadom na zastúpenie vnútroštátnych právnych systémov tak, ako to stanovuje článok 3 ods. 1 prílohy I k štatútu Súdneho dvora.

               (10)

               Podľa článku 2 druhého pododseku prvej vety prílohy I k štatútu Súdneho dvora sú sudcovia Súdu pre verejnú službu vymenovaní na obdobie šiestich rokov. Avšak odchylne od tohto ustanovenia článok 3 ods. 2 rozhodnutia 2004/752/ES, Euratom ustanovuje, že bezodkladne po tom, čo všetci sudcovia súdu zložia prísahu, predseda Rady vymenuje formou žrebu troch sudcov tohto súdu, ktorých funkčné obdobie sa skončí uplynutím prvých troch rokov ich mandátu. Mená takto vymenovaných sudcov sa uverejnia v Úradnom vestníku Európskej únie.

               (11)

               Je potrebné tiež poznamenať, že pokiaľ ide o vymenovanie prvého predsedu Súdu pre verejnú službu, článok 3 ods. 1 rozhodnutia 2004/752/ES, Euratom ustanovuje Rade možnosť rozhodnúť o uplatnení postupu uvedeného v článku 4 ods. 1 prílohy I k štatútu Súdneho dvora, ktorý stanovuje, že sudcovia si z vlastných radov zvolia predsedu Súdu pre verejnú službu na obdobie troch rokov. Je potrebné uplatniť túto možnosť.

         ROZHODLA TAKTO:
   Článok 1
   Za sudcov Súdu pre verejnú službu Európskej únie sa vymenúvajú:

               —

               Irena BORUTA

               —

               Stéphane GERVASONI

               —

               Heikki KANNINEN

               —

               Horstpeter KREPPEL

               —

               Paul J. MAHONEY

               —

               Charisios TAGARAS

               —

               Sean VAN RAEPENBUSCH

         Článok 2
   Štyria z týchto sudcov sa vymenúvajú na obdobie šiestich rokov od 1. októbra 2005 do 30. septembra 2011.
   Zvyšní traja sudcovia sa vymenúvajú na obdobie troch rokov od 1. októbra 2005 do 30. septembra 2008.
   Generálny sekretariát Rady uverejní v Úradnom vestníku Európskej únie určenie troch sudcov tohto súdu, ktorých vyžreboval predseda Rady a ktorých funkčné obdobie sa skončí uplynutím prvých troch rokov ich mandátu.
   Článok 3
   Na určenie prvého predsedu Súdu pre verejnú službu sa uplatní postup uvedený v článku 4 ods. 1 prílohy I k štatútu Súdneho dvora.
   Článok 4
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Článok 5
   Toto rozhodnutie sa uverejní v Úradnom vestníku Európskej únie.

      V Bruseli 22. júla 2005

            Za Radu

            predseda

         J. STRAW

      (1)  Ú. v. EÚ L 333, 9.11.2004, s. 7.

      (2)  Ú. v. EÚ L 50, 23.2.2005, s. 7.

      (3)  Ú. v. EÚ L 21, 25.1.2005, s. 13.

      (4)  Ú. v. EÚ L 50, 23.2.2005, s. 9.


title: Rozhodnutie Rady 2008/605/SZBP z  22. júla 2008 , ktorým sa vykonáva spoločná pozícia 2004/161/SZBP o obnovení reštriktívnych opatrení voči Zimbabwe

text:
               23.7.2008

               SK

               Úradný vestník Európskej únie

               L 194/34

      ROZHODNUTIE RADY 2008/605/SZBP
   z 22. júla 2008,
   ktorým sa vykonáva spoločná pozícia 2004/161/SZBP o obnovení reštriktívnych opatrení voči Zimbabwe
   RADA EURÓPSKEJ ÚNIE,
   so zreteľom na spoločnú pozíciu 2004/161/SZBP (1), a najmä na jej článok 6 v spojení s článkom 23 ods. 2 Zmluvy o Európskej únii,
   keďže:

               (1)

               Spoločnou pozíciou 2004/161/SZBP Rada prijala okrem iného opatrenia na zabránenie vstupu na územie členských štátov alebo prechodu cez ne zo strany jednotlivcov, ktorí sa podieľajú na činnostiach, ktoré vážne narúšajú demokraciu, rešpektovanie ľudských práv a právny štát v Zimbabwe, a na zmrazenie finančných prostriedkov a hospodárskych zdrojov patriacich členom zimbabwianskej vlády a akejkoľvek fyzickej alebo právnickej osobe, útvaru alebo subjektu, ktoré sú s nimi spriaznené, ktorých zoznam sa nachádza v prílohe k spoločnej pozícii 2004/161/SZBP.

               (2)

               Vzhľadom na nedávne násilnosti organizované a spáchané zimbabwianskymi orgánmi počas kampane pred prezidentskými voľbami v roku 2008, v dôsledku ktorých boli tieto voľby popretím demokracie, do zoznamu uvedeného v prílohe k spoločnej pozícii 2004/161/SZBP by sa mali doplniť určité osoby a subjekty. Okrem toho, že ich činnosti závažne poškodili demokraciu, dodržiavanie ľudských práv a právny štát v Zimbabwe, sú tieto osoby spriaznené s režimom svojimi funkciami alebo účasťou na násilnostiach organizovaných a spáchaných zimbabwianskymi orgánmi alebo ich podnecovaním, a preto ich treba považovať za spriaznené s režimom,

         ROZHODLA TAKTO:
   Článok 1
   Do zoznamu v prílohe k spoločnej pozícii 2004/161/SZBP sa dopĺňajú osoby a subjekty uvedené v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 22. júla 2008

            Za Radu

            predseda

         B. KOUCHNER

      (1)  Ú. v. EÚ L 50, 20.2.2004, s. 66. Spoločná pozícia naposledy zmenená a doplnená rozhodnutím 2007/455/SZBP (Ú. v. EÚ L 172, 30.6.2007, s. 89).

      PRÍLOHA
      Osoby a subjekty, na ktoré sa vzťahuje článok 1

                              132.

                              Gono, Gideon

                  guvernér centrálnej banky

                              133.

                              Kazembe, Joyce

                  podpredseda volebnej komisie Zimbabwe

                              134.

                              Patel, Bharat

                  generálny prokurátor

                              135.

                              Chiwenga, Jocelyn

                  podnikateľka, manželka generála Chiwenga, veliteľa vojenského štábu

                              136.

                              Dube, Tshingo

                  generálny riaditeľ podnikov obranného priemyslu Zimbabwe a kandidát Zanu-Pf v parlamentných voľbách

                              137.

                              Huni, Munyaradzi

                  novinár oficiálneho a provládneho denníka „The Herald“, ktorý podnietil páchanie teroristických činov pred voľbami a počas nich

                              138.

                              Kereke, Munyaradzi

                  hlavný poradca guvernéra centrálnej banky

                              139.

                              Chiremba, Mirirai

                  úradník ministerstva pre finančné spravodajstvo pri centrálnej banke

                              140.

                              Zvayi, Caesar

                  novinár oficiálneho a provládneho denníka „The Herald“, ktorý podnietil páchanie teroristických činov pred voľbami a počas nich

                              141.

                              Chingoka, Peter

                  prezident kriketovej federácie Zimbabwe, ktorý verejne podporil páchanie teroristických činov pred voľbami a počas nich

                              142.

                              Dr. Chimedza, Paul

                  prezident zimbabwianskeho zastúpenia pri Svetovej asociácii lekárov, ktorý omietol poskytnúť pomoc obetiam z radov MDC (opozícia)

                              143.

                              Generál vzdušných síl Karakadzai

                  metropolitná oblasť Harare, priamo osobne zapojený do páchania teroristických činov pred voľbami a počas nich

                              144.

                              Plukovník C. Sibanda

                  provincia Bulawayo, priamo osobne zapojený do páchania teroristických činov pred voľbami a počas nich

                              145.

                              Brigádny generál Tarumbwa

                  provincia Manicaland a Mutare South, priamo osobne zapojený do páchania teroristických činov pred voľbami a počas nich

                              146.

                              Plukovník M. Mzilikazi (MID)

                  Buhera Central, priamo osobne zapojený do páchania teroristických činov pred voľbami a počas nich

                              147.

                              Plukovník Mutsvunguma

                  Headlands, priamo osobne zapojený do páchania teroristických činov pred voľbami a počas nich

                              148.

                              Brigádny generál Shungu

                  provincia Mashonaland Central, priamo osobne zapojený do páchania teroristických činov pred voľbami a počas nich

                              149.

                              Plukovník Chipwere

                  Bindura South priamo osobne zapojený do páchania teroristických činov pred voľbami a počas nich

                              150.

                              Plukovník F. Mhonda

                  Rushinga priamo osobne zapojený do páchania teroristických činov pred voľbami a počas nich

                              151.

                              Generál vzdušných síl Muchena

                  provincia Midlands, priamo osobne zapojený do páchania teroristických činov pred voľbami a počas nich

                              152.

                              Generál vzdušných síl Abu Basutu

                  provincia Matebeleland South, priamo osobne zapojený do páchania teroristických činov pred voľbami a počas nich

                              153.

                              Brigádny generál Khumalo

                  provincia Matebeleland North, priamo osobne zapojený do páchania teroristických činov pred voľbami a počas nich

                              154.

                              Generál ozbrojených síl E. A. Rugeje

                  provincia Masvingo, priamo osobne zapojený do páchania teroristických činov pred voľbami a počas nich

                              155.

                              Plukovník G. Mashava

                  Chiredzi Central, priamo osobne zapojený do páchania teroristických činov pred voľbami a počas nich

                              156.

                              Generálporučík Muchono

                  Mwenezi West, priamo osobne zapojený do páchania teroristických činov pred voľbami a počas nich

                              157.

                              Generálporučík Mpabanga

                  Mwenezi East, priamo osobne zapojený do páchania teroristických činov pred voľbami a počas nich

                              158.

                              Veliteľ R. Kwenda

                  Zaka East, priamo osobne zapojený do páchania teroristických činov pred voľbami a počas nich

                              159.

                              Brigádny generál Sigauke

                  provincia Mash West, priamo osobne zapojený do páchania teroristických činov pred voľbami a počas nich

                              160.

                              Plukovník Gwekwerere

                  Chinhoyi, priamo osobne zapojený do páchania teroristických činov pred voľbami a počas nich

                              161.

                              Plukovník C. T. Gurira

                  Mhondoro Mubaira, priamo osobne zapojený do páchania teroristických činov pred voľbami a počas nich

                              162.

                              Brigádny generál D. Nyikayaramba

                  provincia Mashonaland East, priamo osobne zapojený do páchania teroristických činov pred voľbami a počas nich

                              163.

                              Brigádny generál Rungani

                  brigádny generál vo výslužbe, priamo osobne zapojený do páchania teroristických činov pred voľbami a počas nich

                              164.

                              Chinotimba, Joseph

                  viceprezident Národnej asociácie zimbabwianských veteránov z vojny za oslobodenie, veliteľ milícií Zanu-PF

                              165.

                              Moyo, Gilbert

                  „vojnový veterán“ zapojený do mnohých zločinov v provincii Mashonaland West (Chegutu), veliteľ milícií Zanu-PF

                              166.

                              Rangwani, Dani

                  policajný vyšetrovateľ zapojený do mučenia a zadržiavania členov MDC, osoba priamo zapojená do násilností spáchaných v marci 2007

                              167.

                              Jangara, Thomsen

                  zástupca policajného prefekta, hlavný policajný komisár so sídlom v Southertone, zodpovedný za provinciu Harare South, osoba priamo zapojená do násilností spáchaných v marci 2007

                              168.

                              Tonderai Matibiri, Innocent

                  zástupca generálneho riaditeľa polície; africký synovec alebo „blízky bratranec“ Mugabeho, umiestnený do vysokej pozície, aby sa stal budúcim generálnym riaditeľom polície, osoba priamo zapojená do násilností spáchaných v marci 2007

                              169.

                              Zidco Holdings

                  finančný holding Zanu-PF [alias Zidco Holdings (PVT) Ltd]),
                  PO Box 1275, Harare, Zimbabwe

                              170.

                              Jongwe Printing and Publishing Company (PVT) Ltd

                  vydavateľský úsek Zanu-Pf (alias Jongwe printing and publishing co, alias Jongwe printing and publishing company),
                  14 Austin Road, Coventry road, Workington, Harare, Zimbabwe. PO box 5988, Harare, Zimbabwe

                              171.

                              Cold Comfort Farm Trust Co-operative

                  patriaci Didymusovi Mutasovi, tiež zapojená Grace Mugabe
                  7 Cowie Road, Tynwald, Harare, Zimbabwe

                              172.

                              Zimbabwe Defence Industries

                  celý patrí vláde Zimbabwe. Medzi riaditeľmi sú Leo Mugabe a Solomon Mujuru.
                  10th Floor, Trustee House, 55 Samora Machel Avenue, PO Box 6597, Harare, Zimbabwe


Dôležité právne oznámenie

|

52007BP0113(01)

1. Rozhodnutie Európskeho parlamentu z 24. apríla 2007 o absolutóriu za plnenie rozpočtu Európskeho strediska pre rozvoj odborného vzdelávania za rozpočtový rok 2005 (C6-0386/2006 - 2006/2153(DEC))

Úradný vestník 074 E , 20/03/2008 S. 0183 - 0184

		1.Rozhodnutie Európskeho parlamentu z 24. apríla 2007 o absolutóriu za plnenie rozpočtu Európskeho strediska pre rozvoj odborného vzdelávania za rozpočtový rok 2005 (C6-0386/2006 — 2006/2153(DEC))Európsky parlament,- so zreteľom na konečnú účtovnú závierku Európskeho strediska pre rozvoj odborného vzdelávania za rozpočtový rok 2005 [1],- so zreteľom na správu Dvora audítorov o overení ročnej účtovnej závierky Európskeho strediska pre rozvoj odborného vzdelávania za rozpočtový rok 2005 spolu s odpoveďami strediska [2],- so zreteľom na odporúčanie Rady z 27. februára 2007 (5711/2007 — C6-0080/2007),- so zreteľom na Zmluvu o ES a najmä na jej článok 276,- so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [3], a najmä na jeho článok 185,- so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania [4], a najmä na jeho článok 12a,- so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 [5], a najmä na jeho článok 94,- so zreteľom na článok 71 a prílohu V rokovacieho poriadku,- so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A6-0097/2007),1. udeľuje riaditeľovi Európskeho strediska pre rozvoj odborného vzdelávania absolutórium za plnenie rozpočtu strediska za rozpočtový rok 2005;2. uvádza svoje poznámky v priloženom uznesení;3. poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho strediska pre rozvoj odborného vzdelávania, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).[1] Ú. v. EÚ C 266, 31.10.2006, s. 28.[2] Ú. v. EÚ C 312, 19.12.2006, s. 60.[3] Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).[4] Ú. v. ES L 39, 13.2.1975, s. 1. Nariadenie naposledy zmenené a doplnené nariadením (ES) č. 2051/2004 (Ú. v. EÚ L 355, 1.12.2004, s. 1).[5] Ú. v. ES L 357, 31.12.2002, s. 72.--------------------------------------------------


title: 2010/242/: Rozhodnutie Rady z  26. apríla 2010 , ktorým sa vymenúva jeden rakúsky člen a jedna rakúska náhradníčka Výboru regiónov

text:
               29.4.2010

               SK

               Úradný vestník Európskej únie

               L 107/20

         ROZHODNUTIE RADY
   z 26. apríla 2010,
   ktorým sa vymenúva jeden rakúsky člen a jedna rakúska náhradníčka Výboru regiónov
   (2010/242/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh rakúskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ a 2010/29/EÚ, ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015 (1).

               (2)

               V dôsledku skončenia funkčného obdobia pána Herberta SAUSGRUBERA sa uvoľnilo jedno miesto člena Výboru regiónov. V dôsledku vymenovania pána Markusa WALLNERA za člena Výboru regiónov sa uvoľnilo jedno miesto náhradníka,

         ROZHODLA TAKTO:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za člena:

                           —

                           Herr Landesstatthalter Mag. Markus WALLNER, Stellvertretender Landeshauptmann von Vorarlberg (zmena mandátu),

                     a

               b)

               za náhradníčku:

                           —

                           Frau Landtagspräsidentin Dr. Bernadette MENNEL, Präsidentin des Vorarlberger Landtags.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 26. apríla 2010

            Za Radu

            predseda

         M. Á. MORATINOS

      (1)  Ú. v. EÚ L 348, 29.12.2009, s. 22 a Ú. v. EÚ L 12, 19.1.2010, s. 11.


title: Rozhodnutie Rady 2014/512/SZBP z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine

text:
               31.7.2014

               SK

               Úradný vestník Európskej únie

               L 229/13

         ROZHODNUTIE RADY 2014/512/SZBP
   z 31. júla 2014
   o reštriktívnych opatreniach s ohľadom na konanie Ruska, ktorým destabilizuje situáciu na Ukrajine
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Hlavy štátov alebo predsedovia vlád Európskej únie 6. marca 2014 dôrazne odsúdili nevyprovokované narušenie ukrajinskej zvrchovanosti a územnej celistvosti Ruskou federáciou a vyzvali Ruskú federáciu, aby okamžite stiahla svoje ozbrojené sily do oblastí ich trvalého rozmiestnenia v súlade s príslušnými dohodami. Vyhlásili, že ďalšie kroky zo strany Ruskej federácie, ktoré budú viesť k destabilizácii situácie na Ukrajine, by mali ďalší ďalekosiahly vplyv na vzťahy v rámci širokého spektra ekonomických oblastí medzi Európskou úniou a jej členskými štátmi na jednej strane a Ruskou federáciou na strane druhej.

               (2)

               Rada prijala 17. marca 2014 rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (1), čím Rada zaviedla obmedzenia cestovania a zmrazenie majetku.

               (3)

               Európska rada 21. marca 2014 pripomenula vyhlásenie hláv štátov alebo predsedov vlád zo 6. marca 2014 a vyzvala Komisiu a členské štáty, aby vypracovali možné cielené opatrenia.

               (4)

               Hlavy štátov alebo predsedovia vlád Európskej únie 27. mája, 27. júna a 16. júla 2014 skonštatovali, že prípravné práce na možných cielených opatreniach zo strany Komisie, ESVČ a členských štátov začali, takže je možné bezodkladne prijať ďalšie kroky.

               (5)

               Rada 22. júla naliehavo vyzvala Ruskú federáciu, aby aktívne využila svoj vplyv na nelegálne ozbrojené skupiny s cieľom získať úplný, okamžitý a bezpečný prístup na miesto zostrelenia lietadla Malajzijských aerolínií na linke MH17 pri Donecku, zabezpečiť plnú spoluprácu, pokiaľ ide o vyzdvihnutie pozostatkov a osobných vecí, ako aj o nezávislé vyšetrovanie, vrátane neobmedzeného prístupu na miesto tak dlho, ako to bude potrebné na účely vyšetrovania a prípadných nadväzujúcich vyšetrovaní.

               (6)

               Rada zároveň naliehavo vyzvala Rusko, aby zastavilo narastajúci tok zbraní, vybavenia a bojovníkov cez hranice, a to s cieľom dosiahnuť rýchle a hmatateľné výsledky pri zmierňovaní napätia. Rada ďalej Rusko naliehavo vyzvala, aby stiahlo svojich ďalších vojakov z pohraničnej oblasti.

               (7)

               Rada okrem toho pripomenula predchádzajúce záväzky Európskej rady a vyhlásila, že je pripravená bezodkladne zaviesť balík ďalších významných reštriktívnych opatrení v prípade, že zo strany Ruska nedôjde k plnej a okamžitej spolupráci v súvislosti s uvedenými požiadavkami. Rada na tento účel požiadala Komisiu a ESVČ, aby ukončili prípravu možných cielených opatrení a predložili do 24. júla návrhy opatrení, aj pokiaľ ide o prístup na kapitálové trhy, obranu, tovar s dvojakým použitím a citlivé technológie, a to aj v energetickom sektore.

               (8)

               Vzhľadom na závažnosť situácie sa Rada domnieva, že je vhodné prijať reštriktívne opatrenia v reakcii na konanie Ruska, ktorým destabilizuje situáciu na Ukrajine.

               (9)

               V tejto súvislosti je vhodné zakázať transakcie v oblasti finančných alebo investičných služieb alebo poskytovanie takýchto služieb, alebo obchodovanie s novými dlhopismi alebo kapitálom, alebo podobnými finančnými nástrojmi so splatnosťou dlhšou ako 90 dní vydanými ruskými finančnými inštitúciami v štátnom vlastníctve s výnimkou inštitúcií, ktoré sídlia v Rusku, ale majú medzinárodný status zriadený medzivládnymi dohodami s Ruskom ako jedným z akcionárov. Tieto zákazy nemajú vplyv na poskytovanie pôžičiek týmto ruským finančným inštitúciám v štátnom vlastníctve alebo týmito ruskými finančnými inštitúciami v štátnom vlastníctve nezávisle od ich splatnosti.

               (10)

               Členské štáty by okrem toho mali zakázať predaj, dodávky, prevod alebo vývoz zbraní všetkých druhov a súvisiaceho materiálu do Ruska. Malo by sa zakázať aj obstarávanie zbraní všetkých druhov a súvisiaceho materiálu z Ruska.

               (11)

               Mal by sa zakázať aj predaj, dodávka, prevod alebo vývoz položiek s dvojakým použitím na vojenské účely alebo vojenským koncovým používateľom v Rusku. Tento zákaz by sa nemal dotýkať vývozu tovaru a technológií s dvojakým použitím vrátane pre aeronautiku a pre kozmický priemysel, na nevojenské použitie a/alebo pre nevojenských koncových používateľov.

               (12)

               Mal by sa zakázať aj predaj, dodávka, prevod alebo vývoz určitého citlivého tovaru a technológií v prípade, že sú určené na hlbinný prieskum ropy a jej ťažbu, arktický prieskum ropy a jej ťažbu alebo v rámci projektov zameraných na bridlicovú ropu.

               (13)

               Na vykonanie určitých opatrení je potrebná ďalšia činnosť Únie,

         PRIJALA TOTO ROZHODNUTIE:
   Článok 1
   Priamy alebo nepriamy nákup alebo predaj dlhopisov alebo kapitálu, alebo podobných finančných nástrojov, ako aj sprostredkovanie či pomoc pri ich vydávaní alebo akékoľvek nakladanie s nimi, ak ich splatnosť presahuje 90 dní, ak ich po 1. augusta 2014 vydali:

               a)

               veľké úverové inštitúcie alebo inštitúcie v oblasti financovania rozvoja usadené v Rusku, ktoré sú k 1. augusta 2014 z viac ako 50 % vo verejnom vlastníctve alebo pod verejnou kontrolou ako sa uvádza v prílohe,

               b)

               akákoľvek právnická osoba, subjekt alebo orgán usadené mimo Únie, ktorý sú z viac ako 50 % vo vlastníctve subjektu uvedeného v prílohe; alebo

               c)

               akákoľvek právnická osoba, subjekt alebo orgán, ktoré konajú v mene alebo na základe pokynov subjektu uvedeného v písmene b) alebo v prílohe,

         sa zakazuje.
   Článok 2
   1.   Zakazuje sa priamy alebo nepriamy predaj, dodávka, prevod alebo vývoz všetkých druhov zbraní a súvisiaceho materiálu vrátane zbraní a streliva, vojenských vozidiel a vybavenia, polovojenského vybavenia a náhradných dielov pre ne do Ruska štátnymi príslušníkmi členských štátov alebo z územia členských štátov, alebo prostredníctvom plavidiel alebo lietadiel registrovaných v členských štátoch, a to bez ohľadu na to, či uvedený tovar pochádza z ich územia.
   2.   Zakazuje sa:

               a)

               poskytovať technickú pomoc, sprostredkovateľské služby alebo iné služby v súvislosti vojenskými aktivitami a poskytovať, vyrábať, udržiavať a používať zbrane všetkých druhov a súvisiaceho materiálu vrátane zbraní a streliva, vojenských vozidiel a vybavenia, polovojenského vybavenia a náhradných dielov pre ne, a to priamo alebo nepriamo akejkoľvek fyzickej alebo právnickej osobe, subjektu alebo orgánu v Rusku alebo na použitie v Rusku;

               b)

               poskytovať priamo alebo nepriamo finančné prostriedky alebo finančnú pomoc akejkoľvek fyzickej alebo právnickej osobe, subjektu alebo orgánu v Rusku alebo na použitie v Rusku v súvislosti s vojenskými aktivitami, a to vrátane grantov, pôžičiek a poistenia alebo zábezpeky vývozného úveru, ako aj poistenia alebo zaistenia, na akýkoľvek predaj, dodávku, prevod alebo vývoz zbraní a súvisiaceho materiálu alebo na poskytnutie súvisiacej technickej pomoci, sprostredkovateľských alebo iných služieb.

         3.   Zakazuje sa dovoz, nákup alebo prevoz všetkých druhov zbraní a súvisiaceho materiálu vrátane zbraní a streliva, vojenských vozidiel a vybavenia, polovojenského vybavenia a náhradných dielov pre ne z Ruska štátnymi príslušníkmi členských štátov alebo prostredníctvom plavidiel alebo lietadiel registrovaných v členských štátoch.
   4.   Zákazmi ustanovenými v odseku 1, 2 a 3 nie je dotknuté plnenie zmlúv alebo dohôd, ktoré sa uzavreli pred do 1. augusta 2014, ani poskytovanie náhradných dielov a servisu potrebných na údržbu a bezpečnosť existujúcich spôsobilostí v rámci Únie.
   Článok 3
   1.   Zakazuje sa priamy alebo nepriamy predaj, dodávka, prevod alebo vývoz všetkého tovaru a technológií s dvojakým použitím uvedených v zozname v prílohe I k nariadeniu Rady (ES) č. 428/2009 z 5. mája 2009, ktorým sa stanovuje režim Spoločenstva na kontrolu vývozov, prepravy, sprostredkovania a tranzitu položiek s dvojakým použitím (2), na vojenské účely v Rusku alebo určené akémukoľvek vojenskému koncovému používateľovi v Rusku štátnymi príslušníkmi členských štátov alebo z územia členských štátov, alebo prostredníctvom plavidiel alebo lietadiel registrovaných v členských štátoch, a to bez ohľadu na to, či uvedený tovar pochádza z ich územia.
   2.   Zakazuje sa:

               a)

               poskytovať priamo alebo nepriamo technickú pomoc, sprostredkovateľské služby alebo iné služby v súvislosti s položkami a technológiami uvedenými v odseku 1 a s poskytovaním, výrobou, údržbou alebo používaním týchto položiek a technológií akejkoľvek osobe, subjektu alebo orgánu v Rusku alebo na použitie v Rusku;

               b)

               poskytovať priamo alebo nepriamo finančné prostriedky alebo finančnú pomoc v súvislosti s položkami a technológiami uvedenými v odseku 1, a to najmä grantov, pôžičiek a poistenia vývozného úveru na akýkoľvek predaj, dodávku, prevod alebo vývoz týchto položiek alebo technológií alebo na poskytnutie súvisiacej technickej pomoci, sprostredkovateľských alebo iných služieb akejkoľvek osobe, subjektu alebo orgánu v Rusku alebo na použitie v Rusku.

         3.   Zákazmi ustanovenými v odsekoch 1 a 2 nie je dotknuté plnenie zmlúv alebo dohôd uzavretých pred do 1. augusta 2014.
   Článok 4
   1.   Priamy alebo nepriamy predaj, dodávky, prevod alebo vývoz určitých technológií vhodných na hlbinný prieskum ropy a jej ťažbu, arktický prieskum ropy a jej ťažbu alebo v rámci projektov zameraných na bridlicovú ropu v Rusku štátnymi príslušníkmi členských štátov alebo z území členských štátov alebo prostredníctvom plavidiel alebo lietadiel podliehajúcich ich jurisdikcii podlieha predchádzajúcemu povoleniu príslušného orgánu vyvážajúceho členského štátu.
   Únia prijme potrebné opatrenia na určenie príslušných položiek, na ktoré sa tento odsek vzťahuje.
   2.   Poskytovanie:

               a)

               technickej pomoci alebo iných služieb súvisiacich s technológiami uvedenými v odseku 1;

               b)

               finančných prostriedkov alebo finančnej pomoci pre predaj, dodávky, prevod alebo vývoz technológií uvedených v odseku 1 alebo pre poskytovanie súvisiacej technickej pomoci alebo odbornej prípravy

         tiež podlieha vydaniu predchádzajúceho povolenia príslušným orgánom vyvážajúceho členského štátu.
   3.   Príslušné orgány členského štátu nevydajú povolenie pre akýkoľvek predaj, dodávku, prevod alebo vývoz technológií alebo pre poskytovanie služieb uvedených v odseku 1 a 2 ak rozhodnú, že takýto predaj, dodávka, prevod alebo vývoz alebo poskytovanie takýchto služieb je určený na hlbinný prieskum ropy a jej ťažby, arktický prieskum ropy a jej ťažbu alebo projekty zamerané na bridlicovú ropu v Rusku.
   4.   Odsekom 3 nie je dotknuté plnenie zmlúv alebo dohôd, ktoré sa uzavreli pred do 1. augusta 2014.
   Článok 5
   S cieľom maximalizovať účinok opatrení uvedených v tomto rozhodnutí Únia nabáda tretie štáty, aby prijali podobné reštriktívne opatrenia, aké sa ustanovili týmto rozhodnutím.
   Článok 6
   Konaním fyzických alebo právnických osôb, subjektov alebo orgánov nevzniká pre ne žiadna zodpovednosť, ak nevedeli a nemohli odôvodnene predpokladať, že konajú v rozpore s opatreniami ustanovenými v tomto rozhodnutí.
   Článok 7
   1.   Neuznajú sa žiadne nároky v súvislosti so žiadnou zmluvou alebo transakciou, ktorých plnenie bolo úplne alebo čiastočne, priamo alebo nepriamo dotknuté opatreniami uloženými podľa tohto rozhodnutia, vrátane nárokov na náhradu škody alebo akýchkoľvek iných nárokov tohto druhu, ako je napríklad nárok na kompenzáciu alebo pohľadávka so zárukou, predovšetkým nárok na predĺženie platnosti alebo vyplatenie dlhopisu, záruky alebo zabezpečenia, najmä finančnej záruky alebo finančného zabezpečenia v akejkoľvek forme, ak ich predložia:

               a)

               subjekty uvedené v článku 1 písm. b) alebo c) alebo v prílohe, alebo

               b)

               akákoľvek iná ruská osoba, subjekt alebo orgán; alebo

               c)

               akákoľvek osoba, subjekt alebo orgán konajúce prostredníctvom alebo v mene jednej z osôb, subjektov alebo orgánov uvedených v písm. a) alebo b) tohto odseku.

         2.   Pri akomkoľvek konaní, ktorého cieľom je vymáhanie pohľadávky, nesie dôkazné bremeno o tom, že uspokojenie tejto pohľadávky nie je odsekom 1 zakázané, osoba, ktorá túto pohľadávku vymáha.
   3.   Týmto článkom nie je dotknuté právo osôb, subjektov a orgánov uvedených v odseku 1 na súdne preskúmanie zákonnosti neplnenia zmluvných záväzkov v súlade s týmto rozhodnutím.
   Článok 8
   Zakazuje sa vedome a úmyselne sa zúčastňovať na činnostiach, ktorých cieľom alebo výsledkom je obchádzanie zákazov uvedených v článkoch 1 až 4, vrátane konania ako zástupca subjektov uvedených v článku 1.
   Článok 9
   1.   Toto rozhodnutie sa uplatňuje do 31. júla 2015.
   2.   Toto rozhodnutie sa neustále reviduje. Podľa potreby sa obnoví alebo zmení, ak Rada dospeje k záveru, že jeho ciele neboli splnené.
   3.   Reštriktívne opatrenia ustanovené v tomto rozhodnutí sa preskúmajú najneskôr 31. októbra 2014, najmä z hľadiska ich účinku a opatrení prijatých tretími štátmi.
   Článok 10
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 31. júla 2014

            Za Radu

            predseda

         S.GOZI

      (1)  Ú. v. EÚ L 78, 17.3.2014, s. 16.

      (2)  Ú. v. EÚ L 134, 29.5.2009, s. 1.

      PRÍLOHA
      ZOZNAM INŠTITÚCIÍ PODĽA ČLÁNKU 1 PÍSM. a)

                  1.

                  SBERBANK

                  2.

                  VTB BANK

                  3.

                  GAZPROMBANK

                  4.

                  VNESHECONOMBANK (VNEŠEKONOMBANK) (VEB)

                  5.

                  ROSSELKHOZBANK (ROSSELCHOZBANK)


title: Rozhodnutie Rady (EÚ) 2017/1591 zo 14. septembra 2017, ktorým sa vymenúva člen Výboru regiónov navrhnutý Rakúskou republikou

text:
               21.9.2017

               SK

               Úradný vestník Európskej únie

               L 243/4

         ROZHODNUTIE RADY (EÚ) 2017/1591
   zo 14. septembra 2017,
   ktorým sa vymenúva člen Výboru regiónov navrhnutý Rakúskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh rakúskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Markusa LINHARTA sa uvoľnilo miesto člena Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa za člena Výboru regiónov vymenúva:

               —

               pán Hannes WENINGER, Gemeinderat (Gießhübl) und Abgeordneter zum Nationalrat.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 14. septembra 2017

            Za Radu

            predseda

         A. ANVELT

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: 2013/42/SZBP: Rozhodnutie Politického a bezpečnostného výboru EUCAP NESTOR/2/2013 z  11. januára 2013 o prijatí príspevkov tretích štátov na misiu Európskej únie na budovanie regionálnych námorných kapacít v Africkom rohu (EUCAP NESTOR)

text:
               23.1.2013

               SK

               Úradný vestník Európskej únie

               L 20/52

      ROZHODNUTIE POLITICKÉHO A BEZPEČNOSTNÉHO VÝBORU EUCAP NESTOR/2/2013
   z 11. januára 2013
   o prijatí príspevkov tretích štátov na misiu Európskej únie na budovanie regionálnych námorných kapacít v Africkom rohu (EUCAP NESTOR)
   (2013/42/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2012/389/SZBP zo 16. júla 2012 o misii Európskej únie na budovanie regionálnych námorných kapacít v Africkom rohu (EUCAP NESTOR) (1), a najmä na jeho článok 10 ods. 3,
   keďže:

               (1)

               Rada podľa článku 10 ods. 3 rozhodnutia 2012/389/SZBP poverila Politický a bezpečnostný výbor (ďalej len „PBV“), aby prijímal príslušné rozhodnutia o prijatí príspevkov tretích štátov na misiu EUCAP NESTOR.

               (2)

               Civilný veliteľ operácie odporučil, aby PBV prijal navrhovaný príspevok na misiu EUCAP NESTOR od Nórska a aby ho považoval za významný.

               (3)

               Nórsko by malo byť oslobodené od finančných príspevkov do rozpočtu misie EUCAP NESTOR,

         PRIJAL TOTO ROZHODNUTIE:
   Článok 1
   Príspevky tretích štátov
   1.   Príspevok Nórska na misiu EUCAP NESTOR sa prijíma a považuje sa za významný.
   2.   Nórsko je oslobodené od finančných príspevkov do rozpočtu misie EUCAP NESTOR.
   Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 11. januára 2013

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 187, 17.7.2012, s. 40.


title: Rozhodnutie Európskeho parlamentu a Rady (EÚ) 2015/642 z 15. apríla 2015 o mobilizácii Európskeho fondu na prispôsobenie sa globalizácii (žiadosť EFG/2014/015 GR/Attica publishing activities z Grécka)

text:
               24.4.2015

               SK

               Úradný vestník Európskej únie

               L 106/25

         ROZHODNUTIE EURÓPSKEHO PARLAMENTU A RADY (EÚ) 2015/642
   z 15. apríla 2015
   o mobilizácii Európskeho fondu na prispôsobenie sa globalizácii (žiadosť EFG/2014/015 GR/Attica publishing activities z Grécka)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych štrukturálnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy, ktorou sa zaoberá nariadenie Európskeho parlamentu a Rady (ES) č. 546/2009 (3), či z dôvodu novej svetovej finančnej a hospodárskej krízy, a pomôcť im pri ich opätovnom začleňovaní na trhu práce.

               (2)

               Článok 12 nariadenia Rady (EÚ, Euratom) č. 1311/2013 (4) umožňuje mobilizáciu EGF do maximálnej výšky 150 miliónov EUR (ceny z roku 2011) ročne.

               (3)

               Grécko predložilo 4. septembra 2014 žiadosť o uvoľnenie prostriedkov z fondu EGF v súvislosti s prepustením pracovníkov v 46 podnikoch, ktorých činnosť patrí podľa klasifikácie NACE Rev. 2 do divízie 58 (nakladateľské činnosti) (5) v regióne Attica (EL 30) v Grécku, čo je región úrovne NUTS 2, a doplnilo ju o ďalšie informácie, ako sa uvádza v článku 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)

               Preto by sa v súvislosti so žiadosťou predloženou Gréckom mal mobilizovať EGF s cieľom poskytnúť finančný príspevok vo výške 3 746 700 EUR,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2015 sa z Európskeho fondu na prispôsobenie sa globalizácii uvoľňujú prostriedky vo výške 3 746 700 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Bruseli 15. apríla 2015

            Za Európsky parlament

            predseda

         M. SCHULZ

            Za Radu

            predsedníčka

         Z. KALNIŅA-LUKAŠEVICA

      (1)  Ú. v. EÚ L 347, 20.12.2013, s. 855.

      (2)  Ú. v. EÚ C 373, 20.12.2013, s. 1.

      (3)  Nariadenie Európskeho parlamentu a Rady (ES) č. 546/2009 z 18. júna 2009, ktorým sa mení a dopĺňa nariadenie (ES) č. 1927/2006, ktorým sa zriaďuje Európsky fond na prispôsobenie sa globalizácii (Ú. v. EÚ L 167, 29.6.2009, s. 26).

      (4)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).

      (5)  Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1).